google/wiki40b huggingface dataset:
Star Wars Episode II: Klonene angriper

Handling

Omtrent ti år har gått siden Anakin ble oppdaget av de to jediridderne Qui-Gon Jinn og Obi-Wan Kenobi på planeten Naboo. En fraksjon av politiske separatister, ledet av grev Dooku, prøver å bli kvitt Padmé Amidala som er leder for Den Galaktiske Republikk. Hun søker hjelp hos senator Palpatin som lover å ta seg av saken. Tidligere elev Obi-Wan Kenobi har nå blitt lærer og trener opp den unge og lovende jedi-ridderen Anakin Skywalker. Unge Skywalker er mentalt sterk, men også utålmodig og arrogant. Sammen får de i oppgave å beskytte unge Padmé, som Anakin etterhvert innleder et romantisk forhold til. Et mordforsøk på Padmé leder Obi-Wan til en ukjent planet kalt Kamino. Der får han vite eksistensen av en svær klonehær som er under utvikling. Samtidig forverres ting i galaksen og omsider må Anakin og Obi-Wan ta en aktiv del i den avgjørende kampen for republikken. Det første slaget står på planeten Geonosis, deretter på Coruscant.

Økonomi og popularitet

Klonene angriper ble meget populær og innbragte $649 millioner på verdensbasis, hvorav drøyt $310 i USA, $78 millioner i Japan, $58 millioner i Storbritannia, $34 millioner i Tyskland og  $2,6 millioner i Norge. Den ble den fjerde mest innbringende filmen på verdensbasis i 2002 og den tredje mest innbringende i USA. Til tross for dette endte den i USA opp som den minst innbringende filmen i den originale Star Wars-sagaen. Inflasjonsjustert så ble dens forgjenger den nest mest innbringende, mens den første filmen fra 1977 ligger helt øverst.
Produksjonskostandene var på ca 115 millioner dollar.

Anmelderne

Filmen ble forholdsvis godt mottatt av kritikerne, noe som gjenspeiles at den har fått 65 % på Rotten Tomatoes. Den amerikanske toppkritikeren Roger Ebert gav den 2 av 4 stjerner.
P3s Filmpolitiet gav den terningkast fire, VG og Aftenposten tre og Dagbladet og Dagsavisen to.

Priser

John Williams ble tildelt to priser for musikken ved BMI Film & TV Awards og GoldSpirit Awards. Filmen ble ellers nominert til en Oscar i klassen beste visuelle effekter. .

Bakgrunn: Klonekrigene

Klonekrigene (også kjent som Klonekrigen) er en serie fiktive, intergalaktiske kriger i Star Wars-sagaen. Konflikten ble først nevnt i Star Wars Episode IV: Et nytt håp (1977), men ses ikke før episode 2 og 3 i sagaen, Klonene angriper (2002) og Sithene tar hevn (2005). 
De animerte microseriene Clone Wars (2003–2005) og The Clone Wars (2008) omhandler mesteparten av denne konflikten.
Friluftsloven

Friluftsloven, egentlig lov om friluftslivet, har som hensikt «å verne friluftslivets naturgrunnlag og sikre almenhetens rett til ferdsel, opphold m.v. i naturen, slik at muligheten til å utøve friluftsliv som en helsefremmende, trivselskapende og miljøvennlig fritidsaktivitet bevares og fremmes». Loven definerer innmark og utmark og regulerer forholdet mellom grunneier og allmennheten, inkludert ferdsel på innmark og i utmark. Friluftsloven har bestemmelser om friluftsområder. Friluftsloven omhandler blant annet det som populært kalles allemannsretten. Loven gir også allmenheten rett til å raste og telte i utmark minst 150 m fra bebyggelse og inntil 2 døgn (§ 9).
Fylkesvei 1304

Fylkesvei 1304 går mellom Tukun og Trandum i Rømskog kommune. Veien er 2,4 km lang.
Frem til 2019 hadde veien betegnelsen Fylkesvei 110.
Frem til 2019 hadde veien betegnelsen Fylkesvei 813.
LinuxInstall.org

LinuxInstall.org er en tidligere Linuxdistribusjon fra USA som var basert på Fedora. Distribusjonens fortrinn var automatisk maskinvaredeteksjon.
Distribusjonen benyttet skrivebordsmiljøene GNOME og KDE. Distribusjonen støttet datamaskinarkitekturen 32-biter x86.
Versjon 1.1 ble lansert 7. januar 2003.
Sikorski-minnesmerket

Nåværende minnesmerke

I 2013 ble minnesmerket flyttet til Europa Point, den sørligste enden av Gibraltarhalvøya, og ble satt opp med en ny utforming på et sted mellom fyrtårnet på Europa Point og kanonbatteriet Harding's Battery. Dets design var basert på et konsept av den avdøde Charles Caruana, biskop av Gibraltar, som hadde en livslang interesse i Gibraltars forbindelse med Polen og i Sikorskis historie og minne.
Den nye utformingen består av en delvis sirkulær struktur med en diameter på 5 meter, og den største høyden på 3 meter. Flyets propellblad fra det tidligere minnesmerket ble montert på nytt på en ny og større sokkel som veide mer enn to tonn. En skive i bakken har ordene «General Władysław Sikorski 1881–1943» inngravert. Bak denne er den delvis sirkulær mur av steinblokker som stiger opp på midten og omfavner monumentet foran. På dens topp står en utskåret ørn, symbolet på det polske militære. De polske vimpler for marinen og flyvåpenet er satt inn på hver side av muren. Der er det også  tavler med navnene til de andre ofrene, i tillegg til Sikorski, og tekst som forklarer hendelsen med flyulykken.
Minnesmerket ble konstruert av Furmanek Renewal, et selskap basert i Daleszyce i sørlige og sentrale Polen, og hvor det først ble satt sammen og deretter fraktet til Gibraltar for installering, noe som tok to og en halv uke.

Avduking

Minnesmerket ble avduket ved en seremoni som ble holdt den 4. juli 2013, 70-årsdagen for ulykken. Representanter fra regjeringene i Storbritannia, Gibraltar og Polen deltok sammen med tidligere og nåværende medlemmer av de polske styrker.
Bronisław Komorowski, president i Polen, sa i en tale at han ønsket at minnesmerket «symbolsk pekte mot de høyeste verdier som er felles for oss: broderskap og frihet.»
Wheeler Island

Wheeler Island (også kalt Toolgbar Island) er del av den sydlige gruppa av øyer i øygruppen Family Islands i Queensland, Australia. Øyene ligger ca. 15 km øst for Tully Heads.
Erichthodes

Utseende

Middelsstore sommerfugler med avrundede vinger. Disse artene er mørkbrune slik at undersidens mørke tverrstreker ikke kommer tydelig fram. Noen arter har i tillegg en gulhvit tverrstripe. På undersiden er det noen øyeflekker, særlig på bakvingen, som kan være ganske store og ha hvit kjerne.
Oversiden er ensfarget mørkbrun.

Levevis

Disse sommerfuglene lever i tropisk regnskog og annen skog. De finnes gjerne i nærheten av bekker der det vokser bambus, som trolig er larvenes fødeplanter. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.

Utbredelse

Slekten er utbredt over det meste av Sør-Amerika, fra Colombia og Guyana i nord til Argentina i sør.
I Am Sam

Sammendrag

Sam Dawson (Sean Penn), en mann med en utviklingsmessig funksjonshemming. Han er alene-far til Lucy (Dakota Fanning), etter at de ble forlatt av Lucy`s mor, som skal ha vært en hjemløs kvinne som "bare trengte et sted å sove". Til tross for sine begrensninger, er Sam godt tilpasset i samfunnet, og har flere støttende venner med utviklingshemminger, samt en snill nabo, Annie (Dianne Wiest) som tar seg av Lucy når Sam ikke klarer det. Selv om Sam sørger for et kjærlig og omsorgsfullt miljø for den veslevoksne Lucy, så vil hun snart overgå hans mentale evner etterhvert som hun blir eldre. Andre barn erter henne for å ha en "sinke" som far, og hun er for flau til å akseptere at hun er mer intellektuelt avansert enn faren sin. På en overraskelsesfest Sam arrangerer for Lucy, blir han mobbet av et barn og hans far, og Lucy blir vitne til at Sam blir dyttet rundt av faren. Faren påstår at Sam skal ha "overfalt" barnet, og Lucy blir tatt fra ham. Barnevernet mener at Lucy "viser tegn" til at Sam er en byrde for henne. En sosialarbeider kommer på Lucy`s bursdag og tar henne med seg. Sam får to overvåkede besøk hver uke. 
Etter råd fra sine venner, kontakter Sam en advokat, Rita Harrison (Michelle Pfeiffer), hvis bryske atferd, stappfulle timeplan og vanskelige personlige liv har gitt henne et rykte som kald og ufølsom. I et forsøk på å bevise for alle andre at hun ikke er hjerteløs, går Rita raskt med på å ta på saken til Sam pro bono. Ettersom de jobber tett sammen for å sikre Sam`s rettigheter som forelder, hjelper Sam uforvarende Rita med hennes familie-problemer, blant annet oppmuntrer han henne til å forlate sin utro ektemann og komme nærmere sønnen sin. Rita og Sam har en følelsesmessig øyeblikk sammen når begge to avslører at de aldri føler seg bra nok. Under rettssaken, får Sam et sammenbrudd, og han er overbevist om at han ikke er i stand til å være en god far for Lucy. Etter rettssaken blir Lucy plassert i et midlertidig fosterhjem hos en kvinne som heter Randy Carpenter (Laura Dern). Lucy prøver stikke av flere ganger midt på natten for å komme hjem til faren sin, hvorpå han returnerer henne umiddelbart til fosterhjemmet. Til slutt bestemmer fosterfamilien som planla å adoptere Lucy å returnere henne til Sam. Det kommer en ordning hvor Randy skal hjelpe Sam å passe på datteren. Den siste scenen er en fotballkamp hvor Sam er dommer, og Lucy deltar som spiller. Til stede er også fosterfamilien, Sam`s venner, og en nylig singel Rita sammen med sønnen sin.
Søndre Gudbrandsdalen

Søndre Gudbrandsdalen var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Søndre Gudbrandsdalen valgte således én representant og én personlig vararepresentant.
Valgkretsen Søndre Gudbrandsdalen bestod av herredene Søndre Fron, Ringebu, Øier/Øyer,Østre Gausdal, Vestre Gausdal og Fåberg med rundt 20 000 innbyggere og 10 000 stemmeberettigede etter innføringen av kvinnelig stemmerett.
Tannmøll

Utseende

Små møll (vingespenn 7 – 20 mm), som oftest brunlige på farge, ofte spraglete og kamuflasjefargede. Antennene er trådformede og ganske lange. Forvingene er ganske smale (slekten Epermenia) til temmelig brede og avrundede (slekten Phaulernis). Bakvingene er smale med lange hårfrynser. Innerkanten av bakvingene har noen tufser av oppstående skjell som stikker opp på ryggsiden når møllene hviler, dette er et godt feltkjennetegn på familien. Beina har flere påfallende kranser av stive børster.

Levevis

Larvene til tannmøllene kan leve på mange ulike plantefamilier. De fleste europeiske artene er knyttet til skjermplantefamilien (Apiaceae), men de finnes også på erteblomstfamilien (Fabiaceae), trådurtfamilien (Santalaceae), Loranthaceae, Pittosporaceae og til og med på bartrær i furufamilien (Pinaceae). Larvene lever mer eller mindre inne i ulike plantedeler, i miner eller under et spinn. Arten Epermenia chaerophylella kan gjøre litt skade på dyrkede skjermplanter.

Kilder

Aarvik, L., Berggren, K. og Hansen, L.O. (red.) 2000. Catalogus Lepidopterorum Norvegiae. Lepidopterologisk arbeidsgruppe, Zoologisk Museum, Universitetet i Oslo og Norsk institutt for skogforskning, Ås.
The New World

Handling

Filmen følger livet til Pochahontas, fra hennes barndom til hun treffer de engelske nybyggerne i Jamestown, der hun treffer og blir forelsket i kaptein John Smith. De innleder et forhold, men Smith blir sendt avgårde for å finne Nordvestpassasjen, og Pocahontas tror han dør under oppdraget. Dermed gifter hun seg med John Rolfe. Men Smith lever, og Pocahaontas distanserer seg fra ektemannen. De gjenforenes i London, før Pochahontas dør av kopper.
Navnet Pocahontas blir aldri brukt i filmen.

Innspilling

Filmen ble spilt inn ved Chickahominy River og områdene rundt elven, som ikke ligger langt unna området der den virkelige historien utspilte seg. Filmcrewet bygde opp Jamestown, slik det engang var, basert på arkeologiske utgravninger. Scenene i London ble spilt inn på Hampton Court Palace og Hatfield House i London.
Blair Rudes, professor i lingvestikk på UNC-Charlotte, gjenskapte det nesten utdødde språket algonquian for bruk i filmen.

Mottakelse

Filmen ble sett frem mot, slik Malicks sjeldne filmer blir, men mange følte at denne ikke nådde opp mot hans tidligere filmer. Filmen ble regnet som imponerende lagd med flotte scenarier, men som ikke hjalp med å drive handlingen fremover. Q'Orianka Kilcher fikk mye skryt for sin debutrolle som Pocahontas.
Cygnus-kvartalet

Cygnus-kvartalet, svensk: Kvarteret Cygnus er et kvartal i Gamla stan i Stockholm. Kvartalet omgis av Tyska skolgränd i nord, Själagårdsgatan i øst, Tyska brunnsplan i sør og Svartmangatan i vest. Kvartalet består i dag av en eiendom: Cygnus 4.

Navnet

Nesten alle kvartalsnavn i Gamla stan ble til på 1600-tallets siste halvdel og er oppkalt etter begrep og personer (hovedsakelig guder) i den greske og romerske mytologien. Cygnus tilhører unntaket og er det latinske navnet for en svane eller stjernebildet Svanen. Valget av navnet har formodentlig å gjøre med apoteket Svanen som lå i kvartalets søndre del mellom 1650- og 1780-tallet.

Kvartalet

Cygnus-kvartalet bestod opprinnelig av fire bygårder og hadde en trekantet form, med spissen mot syd og Tyska Brunn. I 1783 ble det anlagt en snuplass for brannvesenets hester og vogner som krevde at kvartalets søndre spiss måtte kappes og huset fikk sitt nåværende utseende mot plassen. 
Arkitekt Erik Palmstedt stod for den arkitektoniske utformingen. Han knyttet sammen to smale gavelspisser til en konkav nyantikk fasade. Det fremgår av vinduenes ulike størrelse at det opprinnelig  var to forskjellige hus. Palmstedt formga også selve brønnen. I den bygningsdelen som ble revet, lå fra 1650-tallet apoteket Svanen, som fikk nye lokaler rett over gaten i Svartmangatan 18 i Juno-kvartalet.
I kvartalets nordøstre del, tidligere Cygnus 3, (hjørnet Själagårdsgatan/Tyska Skolgränd) lå Niclas Zetterströms hus. Zetterström var Oldermann i smedlauget og eide bygningen på 1760-tallet. Huset har sin middelalderske bygningskropp og en tidstypisk trappegavl i behold. På 1600- og 1700-tallet ble det utført en del restaureringer av bygningen. I 1866 og 1867 hadde det illustrerte vittighetsbladet Söndags-Nisse sin redaksjon i byggets søndre del, Skärgårdsgatan 10 (nåværede Själagårdsgatan 10).

Sanering

I årene mellom 1934 og 1938 ble eiendommene i kvartalene Cepheus og Cygnus kjøpt opp av Samfundet S:t Erik og AB Stadsholmen for å kunne gjennomføre en omfattende sanering av begge kvartal. En del av bebyggelsen i Cygnus' nordvestre hjørnet, tidligere Cygnus 1, ble revet i 1939. Byggherre var AB Stadsholmen og arkitekten Albin Stark stod for den arkitektoniske utformingen med nye, moderne leiligheter. Arkitekt Stark var også ansvarlig for ombyggingen av Cepheus-kvartalet to år tidligere. På den tiden, ble også de tre eiendommene slått sammen til en, Cygnus 4.
Sandavágs kommuna

Sandavágs kommuna var en kommune på Færøyene som omfattet Sandavágur på Vágar. Den ble opprettet i 1915, med et areal på 56 km². Den ble slått sammen med Miðvágs kommuna til Vága kommuna den 1. januar 2009. Sandavágs kommuna hadde ved sammenslåingen 832 innbyggere.
Båtodden

Båtodden er en odde på Nordenskiöldkysten på vestsiden av Nordenskiöld Land på Spitsbergen, Svalbard. Den ligger 14 km sør for Isfjord Radio. Båtodden stikker ut litt nord for Stabbelva, vest for Solryggen (759 m) og Systemafjellet (745 m). Området inngår i Nordenskiöld Land nasjonalpark.
Av historiske minnesmerker og kulturminner her, kan nevnes rester av et selvskudd for isbjørn, og sør for Båtodden en russisk hustuft av en fangsthytte fra pomor-tiden på 1800-tallet.
Området inngikk i den norske fangstperioden i mellomkrigstiden som en del av Fangstfelt 8 (Kapp Linné). Det ble brukt i norsk pelsdyrfangst i tiden før andre verdenskrig.
Roger Ebert

Blogg

Anmeldelser av Roger Ebert og andre filmkritikere som Jim Emerson, som begge skrev for Chicago Sun-Times er tilgjengelig på en egen blogg/arkiv som heter rogerebert.com .
Økonomiske soneloven

Økonomiske soneloven (fullt navn lov om Norges økonomiske sone) er en norsk lov vedtatt av Stortinget 17. desember 1976 som har til formål å opprette og hevde en økonomisk sone utenfor territorialfarvannet av Norge, Jan Mayen og Svalbard. Den økonomiske sonen er fastsatt til å gjelde ut til 200 nautiske mil, og gir Norge enerett til å treffe bestemmelser om fiske og annen økonomisk virksomhet i sonen, samt håndheve dette. En økonomisk sone er imidlertid ikke det samme som en fiskevernsone.

Anvendelse

Da Norge i 1977 etablerte fiskevernsonen ved Svalbard, skjedde dette med hjemmel i svalbardmiljøloven og lov om Norges økonomiske sone. Noen land bestrider at Norge hadde rett til å opprette en slik sone. Derimot er det svalbardloven som regulerer fisket innenfor territorialsokkelen (12 nautiske mil) på Svalbard.
Skiferbakkefly

Utseende

Et middelsstort (vingespenn 35 – 40 mm), lysgrått nattfly, vingene med et svakt, blålig skjær. Forvingen har bølgete, svarte og hvite mellomlinjer og lyse nyre- og ringmerker. Ved framkanten er det to – tre små, svarte flekker. Bakvingen er grå. Larven er naken, svartgrå med brunrødt hode, langs sidene av ryggen med rekker av svarte trekanter.

Levevis

Skiferbakkeflyet lever i åpne områder med framstikkende klipper av skifer eller kalkstein. Larvene lever på ulike busker, blant andre røsslyng (Calluna vulgaris) og revebjelle (Digitalis purpurea). De soler seg gjerne på næringsplantene eller på steiner i solskinn. De voksne sommerfuglene flyr i juli – august og kommer gjerne til lys.

Utbredelse

Den er utbredt i mesteparten av Europa, videre østover til Stillehavet, mot sør til Tibet. I Norge er den funnet nord til Møre og Romsdal.
Ding Ruchang

Liv og virke

Han sluttet seg til Taipingopprøret i 1854. Men senere skiftet han side, og gikk over til Li Hongzhang som kavalerist, og kjempet mot taipingerne, og tjenestegjorde med Liu Mingchuan. Etterpå ble han med på å slå ned Nian-opprøret, og ble belønnet for sin innsats med forfreemmelse til en militær grad tilsvarende oberst.
I 1874 protesterte han mot Qingregjeringens beslutning om å redusere hærens mannskapsstyrke. Han dro hjem til fødebyen for å unngå å bli drept.
I 1875 meldte han seg frivillig til å overta kommandoen over Beiyang-flåten, den mest moderne av Kinas regionalwe flåtestyrker. I 1880 reiste han til Newcastle upon Tyne i Storbritannia for å ta imot krysseren Chaoyun hvor han ble fotografert av Newcastle-fotografen H.S. Mendelssohn. Han besøkte også Tysklans og Frankrike for å bli bedre kjent med drees skipsbygningsteknikker.  
Ding Tuchang støttet selvstyrkingsbevegelsen i Kina, og oppfordret Li Hongzhang til å etablere skipsverfter i Kina som skulle kunne bygge panserkryssere selv, fremfor å gjøre seg avhengig av utenlandsk import. Ding inntok en aktiv rolle ved opprettelsen av marinebasene i Weihaiwei og Lushunkou.
I 1882 var Ding observatør under forhandlingene som førte frem til en normalisering av handelen mellom Korea og De forente stater. Han hjalp senere til med å få slutt på Imo-opprøret, ved det at hans marinesoldater arresterte Heungseon Daewongun, far til kong Gojong, etter å ha ankommet Incheon med en flåte på syv skip.
Under den sino-franske krig i 1884 ble Ding Ruchang utmerket av Qing-keiseren med den gule ridejakke, tradisjonelt Qing-rikets høyeste militære distinksjon.
I 1894, under den første sino-japanske krig, kommanderte han flåten som tidu under sjøslaget ved Yalu. Han og enkelte andre offiserer ble såret allerede under de første skuddsalvene ombord på sitt skip Dingyuan. I februar 1895 stod Beiyang-flåten foran sin endelige ødeleggelse. Ding avviste tilbud om politisk asyl fremført av den japanske admiral Itoh Sukeyuki og begikk selvmord med en overdose opium i sitt kontor i hovekvarteret sitt på Liugong-øya. Hans nestkommanderende, admiral Liu Buchan beordret sitt krigsskip senket med eksplosiber, og begikk også selvmord. Restene av Beiyangflåten overgav seg til japanerne.
Etter hans død gav den kinesiske keiserlige regjering ham skylden for lederlaget. Først i 1912, etter at Qing-dynastiet hadde falt, ble hans familie tatt inn i varmen igjen.
Moralsk panikk

Moralsk panikk er et begrep som vanligvis føres tilbake til sosiologen Stanley Cohens bok Folk Devils and Moral Panics fra 1972. Cohen bruker begrepet om den effekt som skapes ved at media dekker et fenomen på en slik måte at fenomenet blir et symbol på et brudd med etablerte normer, og bruddet blir et uttrykk for en kamp mellom «dem» og «oss». Moralsk panikk kan også ses som et biprodukt av kontroverser innen en gruppe som forårsaker meningsforskjeller og sosial spenning, eller som ikke diskuteres åpent fordi konflikten berører tabu-områder.
Begrepet er senere tatt opp i vanlig språkbruk som en mer allmenn betegnelse på en panikkartet reaksjon i offentligheten når en gruppe eller et fenomen fokuseres som trussel mot den alminnelige moral. For at en slik gruppereaksjon skal kunne karakteriseres som moralsk panikk, forutsettes det at den er ugrunnet eller overdrevet.

Eksempler på moralsk panikk

Eksempler på alvorlige hendelser som i ettertiden forsøkvis er blitt forklart som resultater av moralsk panikk er hekseprosessene, kommunistjakten i 1950-årenes USA, satanist-frykten i USA i 1980- og 1990-årene. og Bjugn-saken i Norge. Eksempler på fenomener som har ført til mer uskyldige og kortvarige utbrudd av moralsk panikk i Norge kan være tegneserier og rock 'n' roll i 1950-årene,  videovold i 1980-årene eller satanisme i 1990-årene.
Ellinair

Historie

Det nye flyselskapet blei etablert 19. februar 2013 og gjennomførte sin første flytur i februar 2014. Navnet Ellinair er en kombinasjon av "Έλλην" (ellin, "gresk") og "luft".
Selskapet er medlem av Mouzenidis-gruppa. Det blei opprinnelig oppretta for å betjene turister, hovedsakelig fra Russland, som besøker Hellas gjennom reisebyrået til Mouzenidis. I oktober 2014 blei Ellinairs flyginger gjort tilgjengelig i Global Distribution Systems (GDSs), for å sikre tilgang for alle reisebyrå. Den 15. juni 2015 lanserte Ellinair innenriksruter fra Athen og Thessaloniki.

Ruter

Ellinair driver hovedsakelig direkteruter fra hovedbasen på Thessaloniki internasjonale lufthavn og fra Eleftherios Venizelos internasjonale lufthavn i Athen og med flere direkteruter til utlandet fra Korfu internasjonale lufthavn og Heraklion internasjonale lufthavn på Kreta i turistsesongen om sommeren.

Flyflåte

Per mars 2019 besto Ellinairs flyflåte av Airbus A319, Airbus A320 og Boeing 727.
Strekspiller

En strekspiller eller linjespiller er en spillerposisjon i håndball. Strekspilleren er den spiller som i angrep står blant motstanderens forsvarsspillere og forsøker å skaffe seg plass ved målfeltlinjen – den heltrukne streken seks meter fra målet. Streken markerer grensen for hvor nær målet en spiller, bortsett fra målvakten, kan oppholde seg på banen. Strekspilleren forsøker å skaffe seg plass nok til å kunne motta ballen fra en av medspillerne (innspill til strek) og deretter skyte mot mål. Strekspilleren bidrar også til at medspillere kommer i scoringsposisjon ved å sperre forsvarsspillerne på motstanderlaget. Et håndballag har, avhengig av spillersystem, én eller to strekspillere på banen. Det er ofte mange direkte fysiske dueller mellom strekspilleren og de nærmeste forsvarerne.

Kjente strekspillere

Kjente strekspillere er Frank Løke, Bjarte Myrhol, Johnny Jensen, Marcus Ahlm, Bertrand Gille, Einar Sand Koren, Heidi Løke, Else-Marthe Sørlie Lybekk, Marit Malm Frafjord, Pernille Wibe.
Bardu Idrettslag

Fotball

Klubbens fotballag skulle i 2011 spille i 4. divisjon, men flyttet laget ned i 6. divisjon, grunnet ustabilt spillermateriale.

Håndball

Klubbens håndballgrupper spiller i 2. divisjon (menn) og 3. divisjon (damer)

Kjente utøvere

Bardu IL er klubben til den tidligere kombinertløperen, OL- og VM-vinner Fred Børre Lundberg.
NM i halvmaraton 2013

Norgesmesterskapet i halvmaraton 2013 var en del av NM i friidrett 2013, og ble arrangert under Fjord Norway Half Marathon i Knarvik i Hordaland 31. august 2013.